# SMART Balkans -

# Shoqëria Civile për Vlera të Përbashkëta në Ballkanin Perëndimor

# Numër Reference Nr 001 01/2023

# TERMAT E REFERENCËS

# PËR

# MENTORË TË ORGANIZATAVE TË SHOQËRISË CIVILE

### **INFORMACION I PËRGJITHSHËM**

Projekti SMART Balkans zbatohet nga konsorciumi i organizatave: Centar za promociju civilnog društva (CPCD) nga Bosnja dhe Hercegovina si aplikant kryesor, në partneritet me Center for Research and Policy Making (CRPM) nga Maqedonia e Veriut dhe Instituti për Demokraci dhe Ndërmjetësim (IDM) nga Shqipëria.

Konsorciumi është përgjegjës për të gjitha aspektet e procesit të menaxhimit të granteve dhe do të sigurojë që të gjitha grantet të menaxhohen në përputhje me rregulloret e donatorëve dhe procedurat e brendshme të secilit partner. Fokusi kryesor i Projektit SMART Balkans është shpërndarja e më shumë se 450 granteve dhe ngritja e kapaciteteve të OShC-ve, të lidhura me dy fusha tematike: Sigurinë dhe stabilitetin dhe Qeverisjen e mirë.

Ngritja e kapaciteteve të përfituesve të granteve do të sigurohet përmes ofrimit të mbështetjes financiare, si dhe shërbimeve që organizata të shoqërisë civile kanë nevojë për të arritur qëllimet e tyre.

### **OBJEKTIVAT DHE REZULTATET E PRITSHME**

Qëllimi i përgjithshëm i thirrjes është angazhimi i mentorëve (ekspertëve) kombëtarë për të ofruar mbështetje mentoruese për OSHC-të në gjashtë vendet përfituese të projektit (Bosnje dhe Hercegovinë, Serbi, Mal i Zi, Shqipëri, Kosovë dhe Maqedoni e Veriut), me qëllim rritjen dhe forcimin e kapaciteteteve të OSHC-ve drejt krjimit të shoqërive më të qëndrueshme dhe më aktive në vendet përfituese. Më konkretisht, mbështetja mentoruese për OSHC-të në gjashtë vendet përfituese do të përfshijë ofrimin e ekspertizës dhe këshillave bazuar në nevojat specifike për zhvillimin e OSHC-ve ose për t'i ndihmuar ato të kapërcejnë disa barriera specifike që ato kanë hasur gjatë punës së përditshme në lidhje me fushat e mëposhtme (por jo vetëm) [[1]](#footnote-1):

1. Menaxhimi i organizatës
* Planifikimi strategjik
* Menaxhimi (Burime Njerëzore dhe Menaxhim Organizativ)
* Lidershipi
* Monitorimi dhe vlerësimi
* Puna e orientuar nga rezultatet dhe raportimi (duke përfshirë zbatimin e projekteve)
1. Advokacia dhe zhvillimi
* Avokimi (zhvillimi i dokumenteve politik, hulumtimi etj.)
* Puna me bashkëpuntorë dhe palët e interesit
* Komunikimi dhe promovimi
* Ofrimi i shërbimeve drejt grupeve të synuara
1. Fushat tematike
* Siguria
* Stabiliteti
* Qeverisja
* Barazia Gjinore
* Mjedisi
* Integrimi në BE
1. Kuadri ligjor dhe financiar
* Këshillimi/menaxhimi financiar (duke përfshirë sistemin e taksimit)
* Këshillimi/mbështetje ligjore

Me qëllim të ofrimit të mbështetjes mentoruese, do të krijohet grupi kombëtar i mentorëve për secilin nga shtetet përfituese. Mentorët kombëtarë do të zgjidhen në bazë të ekspertizës së tyre në fushat e përmendura më sipër dhe/ose ekspertizës tjetër përkatëse në lidhje me zhvillimin dhe mbështetjen e OSHC-ve. Partnerët e konsorciumit të projektit SMART Balkans do të ofrojnë të dhëna për organizatën që do të ketë nevojë për mbeshtetje mentoruese.

1. **SHËRBIMI MENTORUES**

Gjatë mbështetjes mentoruese pritet që rreth 90 OSHC nga të gjashta vendet përfituese të marrin mbështetje mentoruese në periudhën 2023 - 2025;

Organizatat e konsorciumit do të ofrojnë gjithsej 30 ditë mentorimi për periudhën 3-vjeçare në secilin prej vendeve përfituese, pra 10 ditë mentorimi në vit. Mentorët kombëtarë do të angazhohen në bazë të ekspertizës së tyre dhe kërkesave e nevojave specifike të OSHC-ve. Mbështetja mund të përfshijë këshilla, punë në terren, përfshirje në krijimin e dokumenteve strategjike ose mbështetje në menaxhimin financiar dhe programatik të organizatës, menaxhimin e burimeve njerëzore, menaxhimin e projekteve dhe rritjen e vizibilitetit.

### **QËLLIMI I PUNËS**

Projekti SMART Balkans do të ofrojë mbështetje mentoruese për organizatat që ushtrojnë aktivitetin e tyre në secilin prej vendeve përfituese të projektit. Organizatat pritet të shprehin nevojën për mbështetje mentoruese, te organizata zbatuese e projektit SMART Balkans, e cila do t'i lidhë OSHC-të me një mentor kombëtar nga grupi i mentorëve bazuar në ekspertizën e tij/saj specifike.

1. **KODI I SJELLJES**

Pritet që mentorët kombëtarë të ofrojnë mbështetje mentoruese bazuar në parimet dhe vlerat e promovuara nga projekti SMART Balkans, të cilat ndër të tjera janë: profesionalizmi, drejtësia dhe paanshmëria, konfidencialiteti dhe efikasiteti.

1. **ZGJEDHJA E MENTORËVE KOMBËTARË**

Mentorët kombëtarë do të përzgjidhen në bazë të fushës së tyre të ekspertizës dhe disponibilitetit të tyre. Aplikimet për Mentorë Kombëtarë do të vlerësohen më 06.03.2023 dhe kandidatët e përzgjedhur në listën e ngushtë do të informohen se janë pjesë e grupit kombëtar të mentorëve.

Përzgjedhja përfundimtare dhe angazhimi i mentorëve kombëtarë do të vendoset në një fazë të mëvonshme, në varësi të kërkesave dhe nevojave specifike të OSHC-ve në fushën e ekspertizës së mentorit.

Pas nënshkrimit të kontratës së shërbimit, mentorëve do t'iu përcaktohen OSHC-të me kërkesat dhe nevojat e tyre specifike për të cilat ai do të përgatisë raporte mentorimi pasi të japë mbështetje mentoruese.

Këshillat e ofruara për OSHC-të duhet gjithashtu të shkruhen në një formë që mund të jetë e dobishme edhe për organizatat e tjera. Këshillat do të publikohen në faqen e internetit të projektit nën seksionin Resource Box (Hapesira Burimore), si dhe në rrjetet sociale të projektit.

1. **PROFILI I MENTORËVE**

Aplikantët e suksesshëm për mentorë kombëtarë duhet:

a) Të ketë të paktën një diplomë universitare, mundësisht në shkencat shoqërore, ekonomi, drejtësi, studime për sigurinë, studime për paqen, administratën publike, studimet gjinore, shkencat politike ose fusha të tjera relevante, të lidhura me punën e organizatave të shoqërisë civile;

b) Të ketë të paktën 5 vjet përvojë pune në fushën e ekspertizës specifike;

c) Përvoja e mëparshme e punës në sektorin civil do të konsiderohet si avantazh;

d) Ekspertizë në një ose më shumë nga fushat e mëposhtme të punës së OShC-ve[[2]](#footnote-2)

 (pa u kufizuar):

a. Planifikim strategjik;

b. Menaxhimi (Burime njerëzore dhe menaxhimi organizativ);

c. Lidershipi;

d. Shërbime të orientuara drejt nevojave të grupeve të synuara;

f. Menaxhimi financiar (përfshirë taksat);

g. Komunikimi dhe promovimi;

h. Puna me palë të tjera të interesuara;

i. Monitorimi dhe vlerësimi;

j. Orientimi drejt rezultateve (gjatë zbatimit të projektit);

k. Siguria, stabiliteti, qeverisja e mirë, mjedisi, barazia gjinore, integrimi evropian, etj.

b) Njohuri dhe kuptimi i mirë i kërkesave të donatorëve, standardeve ndërkombëtare dhe praktikave më të mira për ngritjen e kapaciteteve të OShC-ve do të konsiderohen si avantazh;

c) Përvoja e mëparshme në ofrimin e trajnimeve dhe mentorimit me fokus në zhvillimin e OSHC-ve;

d) Njohuri të mira të gjuhës angleze në të shkruar dhe të folur dhe të paktën një nga gjuhët lokale të vendeve përfituese do të konsiderohet avantazh;

e) Aftësi të shkëlqyera analitike dhe raportuese;

f) Aftësi të mira për zgjidhjen e problemeve;

Aplikimet për të qenë pjesë e Listës Kombëtare të Mentorëve janë të hapura për të gjithë personat nga të 6 vendet përfituese.

Personat juridikë dhe individët që shfaqen në listën e konsoliduar të BE-së të personave, grupeve dhe subjekteve që i nënshtrohen sanksioneve financiare të BE-së (www.sanctionmaps.eu), Zyra e Kontrollit të Pasurive të Huaja ("OFAC") e Departamentit të Thesarit të SHBA https: //sanctionssearch.ofac.treas.gov/ dhe Lista e Sanksioneve të MB <https://docs.fcdo.gov.uk/docs/UK-Sanctions-List.html> nuk kanë të drejtë të aplikojnë në këtë thirrje.

1. **MBROJTJA E TË DHËNAVE**

Të dhënat personale të cilat janë dorëzuar me qëllim aplikimin në këtë thirrje (emrat, adresat e emailit, etj.) do të ruhen nga partnerët e konsorciumit të projektit me qëllim të përpunimit të aplikimeve dhe për t'i kontraktuar ata për detyrat e mundshme që lidhen me kërkesat dhe nevojat specifike të OSHC-ve. Të dhënat personale do të ruhen me kujdesin maksimal dhe në përputhje me parimet e mbrojtjes së të dhënave personale. Aplikuesit mund të kërkojnë në çdo kohë të shohin të dhënat e tyre personale që mbahen nga IDM dhe të kërkojnë fshirjen e tyre.

1. **MJETET DHE MBËSHTETJA E KËRKUAR**

Organizata kontraktuese do të sigurojë që ekspertët të mbështeten në mënyrën e duhur nga ana administrative dhe që të kenë akses në informacionin përkatës dhe dokumentet e aplikimit, për t'u mundësuar mentorëve të kryejnë detyrat e tyre. Dispozita e kërkuar për përkthim (nëse raportet e vlerësimit do të bëhen në anglisht ose në gjuhë të tjera zyrtare në vendet e SMART Balkans), si dhe mbështetja teknike me pajisje (kompjuter, printer, internet) që kërkohen për angazhimin e vlerësimit janë përgjegjësi e mentorit të angazhuar.

1. **TARIFAT DHE PAGESA**

Mentorët kombëtarë do të paguhen sipas numrit të orëve që ai/ajo ka qenë i angazhuar. Një orë ekspertizë do të paguhet sipas kategorive të shërbimeve që ofron SMART Balkans. Numri i orëve të punës do të kontrollohet nga Oficeri i Granteve, bazuar në raportin dhe komentet e OShC-ve.

Tarifa bruto për shërbimin është 20 euro/orë për mentorët e angazhuar për këto kategori: menaxhim organizativ, advokim dhe zhvillim dhe eksperizë në fusha tematike të projektit dhe 30,00 euro/orë për mentorët e angazhuar në kuadrin financiar dhe ligjor.

1. Fushat e punës të përcaktuara në PQASSO - Sistemi praktik i sigurimit të cilësisë për organizatat e vogla, e disponueshme në [https://web.archive.org/web/20111103212105/http://www.ces-vol.org.uk/index.cfm?pg=42](https://web.archive.org/web/20111103212105/http%3A//www.ces-vol.org.uk/index.cfm?pg=42) [↑](#footnote-ref-1)
2. Fushat e punës të përcaktuara në PQASSO - Sistemi praktik i sigurimit të cilësisë për organizatat e vogla, e disponueshme në [https://web.archive.org/web/20111103212105/http://www.ces-vol.org.uk/index.cfm?pg=42](https://web.archive.org/web/20111103212105/http%3A//www.ces-vol.org.uk/index.cfm?pg=42) [↑](#footnote-ref-2)